সৈয়দ আবদুস সোবহান

সৈয়দ আবদুস সোবহান বাংলাদেশের জামালপুর জেলার রাজনীতিবিদ, আইনজীবী, ভাষা সৈনিক ও মুক্তিযুদ্ধের সংগঠক যিনি তৎকালীন জামালপুর-৫ আসনের সংসদ সদস্য ছিলেন। ভাষা আন্দোলনে অবদান রাখার জন্য তাকে ২০১২ সালে মরনোত্তর ‘জামালপুর জেলা একুশে সম্মাননাপত্র -২০১২ প্রদান করা হন।

জীবন 
সৈয়দ আব্দুস সোবহান জামালপুরের আমলাপাড়ায় জন্মগ্রহণ করেন।

বহতা ব্রহ্মপুত্র নদের তীরে গড়ে উঠা হযরত শাহ্জামাল (রহঃ) এর স্মৃতিবিজড়িত পুণ্যভূমি বর্তমান জামালপুর জেলা।উর্বর পলল দ্বারা গঠিত জামালপুর জেলার মানুষ যেমন স্বভাবজাত শান্তিপ্রিয়; তেমনি অন্যায়ের বিরুদ্ধে রুখে দাঁড়াতে প্রতিবাদের হাতিয়ার তোলে নিতে কুন্ঠাবোধ করেন না।প্রয়োজনে নিজেদের শ্রেষ্ঠ সম্পদ বিসর্জন দিয়ে স্থাপন করেন দেশপ্রেম ও মানবতার অনন্য দৃষ্টান্ত! 

যুগে যুগে মহাজ্ঞানী ও মনীষীদের পদস্পর্শে জামালপুরের মাটি যেমন হয়েছে সোনার চেয়েও খাঁটি তেমনি আমরাও হয়েছি পুণ্যিমায়ের ধন্যি সন্তান। যাঁদের পরশে জামালপুর গর্বিত তাঁদের মধ্যে মহান ভাষাসৈনিক সৈয়দ আব্দুস সোবহান একজন।যিনি সোবহান উকিল নামে জামালপুরবাসীর কাছে সমধিক পরিচিত। 

কোনো রূপকথার রাজকুমার নয়; নয় কোনো পরাক্রমশালী সম্রাটের যুবরাজ!যাকে নিয়ে স্মৃতিচারণ তিনি হচ্ছেন এমন একজন রাজপুত্র যিনি এক সম্ভ্রান্ত মুসলিম পরিবারের রত্নগর্ভা মায়ের পরশমণি, শিক্ষক বাবার আদর্শবাদী সন্তান জামালপুরবাসীর অতি প্রিয় আপনজন, শ্রেণী সংগ্রাম ও শোষণহীন সমাজ প্রতিষ্ঠায় অকুতোভয় সৈনিক এবং স্বাধীনতার স্বপ্নদ্রষ্টাদের অন্যতম সহযাত্রী সৈয়দ আব্দুস সোবহান। বাবা সৈয়দ আব্দুল করিম এবং মাতা সৈয়দা মাহফুজা খাতুন আদর করে ছেলেকে বাদশা বলে ডাকতেন।মায়ের আঁচল এবং বাবার অঙ্গুলি ধরে হাঁটি হাঁটি পা পা করে বেড়ে উঠা ছেলেটি একদিন বাবা-মায়ের, পরিবারের এমনকি দেশের মুখ উজ্জ্বল করবে তা হয়তো সেসময়ে কেউ ভাবেন নি! ১৯৩২ সালের ১২ ডিসেম্বর রোজ সোমবার জামালপুরের কুয়াশা ঢাকা আকাশে অরুণিমা ছড়িয়ে যে ছেলেটি পৃথিবীতে আগমন করলো তখন কেউ হয়তো ভাবেই নি এই ছেলেই হবে ইতিহাসের সোনালি যুগের স্বাক্ষী, দ্রোহের অগ্নীঝরা বীর! ধ্রুবতারা হয়ে জ্বলবে জামালপুর তথা বাংলার আকাশে।

সৈয়দ আব্দুস সোবহান শৈশবকাল থেকেই দেখে আসছেন কিভাবে প্রজাদের উপর শাসকরা শারিরিক ও মানসিক নির্যাতন করে! অত্যাচার ও নির্যাতনের ভয়াবহ চিত্র খুব কাছে থেকে দেখেছেন বলেই সত্য ও ন্যায় প্রতিষ্ঠায় অন্যায়ের বিরুদ্ধে তাঁর সরব প্রতিবাদের কারণে শেষ পর্য্ন্ত কিশোর বয়সেই তাকে জেলে যেতে হয়েছিলো।১৯৪৮ সালে ভাষা আন্দোলনের শুরুর দিকে সৈয়দ আব্দুস সোবহান দ্রোহের প্রতীক হিসেবে তদানিন্তন পাকিস্তানের জুলুমবাজ সরকারের বিরুদ্ধে ‘ইয়ে আজাদী ঝুটা হ্যায়, লাখো ইনসান ভুখা হ্যায়’ প্রতিবাদী বক্তব্য উপস্থাপন করায় শাসকগোষ্ঠীর রোষানলে পতিত হন এবং কিশোর বয়সেই তাকে জেলে যেতে হয়।এমনকি স্কুল থেকেও রাষ্ট্রদ্রোহী অপরাধের কারণে বহিস্কার করা হয়। সেই থেকে রাজনীতির বন্ধুর পথে পা বাড়ান এবং বড়ভাই সৈয়দ আব্দুস সাত্তার সাহেবের হাত ধরেই রাজনীতিতে পাকাপোক্তভাবে জড়িয়ে পড়েন। ১৯৫১ সালে সিংহজানী বালক উচ্চবিদ্যালয় হতে তিনি ম্যাট্রিকুলেশন পাশ করে আশেক মাহমুদ কলেজে ভর্তি হন।১৯৫২ সালে ফেব্রুয়ারি মাসে ভাষার দাবীতে যখন সারা দেশ উত্তাল তখন তিনি ছিলেন আশেক মাহমুদ কলেজের ছাত্র সংসদের নির্বাচিত জিএস। সেসময় জামালপুরের রাজনৈতিক নেতৃবৃন্দ ও সচেতন সুধী সমাজের সমন্বয়ে গঠন করা হয় সর্বদলীয় রাষ্ট্র ভাষা আন্দোলন সংগ্রাম কমিটি যার সভাপতি ছিলেন অ্যাডভোকেট তৈয়ব আলী আহাম্মদ এবং সৈয়দ আব্দুস সোবহান ছিলেন সেই কমিটির সহ-সাধারণ সম্পাদক।

পারিবারিক জীবনে তিনি ছিলেন অত্যন্ত সুখী মানুষ। সন্তানদের কাছে ছিলেন বন্ধুসম। তাঁর স্ত্রী জান্নাত-আরা-সোবহান ছিলেন আশেক মাহমুদ কলেজের প্রখম নারী গ্রাজুয়েট এবং একজন আদর্শবান শিক্ষক। সন্তানরাও পিতা মাতার আদর্শে অনুপ্রাণিত হয়ে নন্দিত সুন্দরের পথ খোঁজে নিয়েছেন সুস্থ সমাজের বিভিন্ন শাখা প্রশাখায়।সন্তানদের মধ্যে ডা. সৈয়দা শাহিনা সোবহান মিতু (বর্তমান অন্তবর্তীকালীন সরকারেরর জন প্রশাসন সংস্কার কমিটির অন্যতম সদস্য হিসেবে বৈষম্য বিরোধী সমাজ প্রতিষ্ঠায় গুরুত্বপূর্ণ ভূমিকা পালন করে চলেছেন), ডা. সৈয়দা শামীমা সোবহান সেতু, কবি সৈয়দা রোমেনা সোবহান রুমা, কথা সাহিত্যিক সৈয়দা শার্মিনা সোবাহান সোমা, সৈয়দ জাহিদ সোবহান জয় ও সৈয়দা জিনাত সোবহান নিপু। সকলেই উচ্চশিক্ষায় শিক্ষিত, স্ব-স্ব কর্মক্ষেত্রে সাফল্যে দীপ্তময় এবং সামাজিক ভাবে সমাজের অনন্য উচ্চতায় প্রতিষ্ঠিত। বাবার ন্যায় তাঁরাও আর্তমানবতার সেবায় নিজেদের নিয়োজিত রেখেছেন। গোল্ডেন জামালপুরের বিভিন্ন মানব সেবার উন্নয়নে ও জনকল্যাণমূলক কর্মকান্ডে তাদের অসামান্য অবদান ও সরব উপস্থিতি জানিয়ে দেয় যোগ্য পিতার উত্তম সন্তান তাঁরা।
উদার মানবিক গুণাবলী সমৃদ্ধ এই মানুষটি মুক্তচিন্তার অধিকারী ছিলেন। শিল্প সাহিত্য সংস্কৃতি ও মানবসেবায় তাঁর ভূমিকা ছিলো উল্লেখ করার মতো।তিনি রেডক্রিসেন্ট, উদিচী, খেলাঘর, কুঁড়ি সাহিত্যগোষ্ঠীর সাথে সম্পৃক্ত ছিলেন। ‘কালের পুতুল’ নামে সাহিত্য সাময়িকী সম্পাদনা করেছিলেন। সৈয়দ আব্দুস সোবহান জামালপুরবাসীর কাছে সুপরিচিত একটি নাম । নাট্য আন্দোলনেও ছিলেন সক্রিয়। তাঁর রচিত নাটক "মধুরেন সমাপয়েৎ" তাঁরই নির্দেশনায় ১৯৫৯-৬০ সালে নান্দিনা মহারানী হেমন্তকুমারী পাইলট উচ্চ বিদ্যালয়ে মঞ্চায়িত হয়েছিল। অনেক জনপ্রিয়তা লাভ করেছিলো এই নাটকটি। সেসময় জামালপুরের নাট্যজগতে এম এস হুদা স্যার ছিলেন নাট্যাঙ্গনের পরিচিত মুখ!

শিল্প সাহিত্য, দর্শন, ইতিহাস ও সমকালীন রাজনীতি সম্পর্কে ছিলেন অগাধ পান্ডিত্য ও দেশপ্রেমে বলীয়ান। তিনি একজন খাঁটি দেশপ্রেমিক, মুক্তিযুদ্ধের সংগঠক ও প্রজ্ঞাবান রাজনীতিক, সমাজসেবী ও জনকল্যাণে নিবেদিত প্রাণ হিসেবে জামালপুরবাসীর মানসপটে চিরস্মরনীয় ও বরণীয় হয়ে থাকবেন। তাঁর লেখা ‘রাজনৈতিক পটভূমিকায় জামালপুরের অবদান’ নিবন্ধে জামালপুরের অনেক কৃতি সন্তান ও স্মরণীয় ব্যক্তিবর্গের নাম উচ্চারিত হয়েছে। যাঁদের স্পর্শে সত্যিই জামালপুর ধন্য ও গর্বিত।তাঁর স্মৃতির প্রতি শ্রদ্ধা রেখেই জামালপুর পৌর কর্তৃপক্ষ কর্তৃক জামালপুর শহরে ‘ভাষা ও স্বাধীনতা সংগ্রামী এডভোকেট সৈয়দ আব্দুস সোবহান সড়ক’ নামে একটি সড়কের নাম করণ করা হয়েছে।

রাজনৈতিক জীবন 
সৈয়দ আবদুস সোবহান আইনজীবী, ভাষা সৈনিক ও মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন।

১৯৭৯ সালের দ্বিতীয় জাতীয় সংসদ নির্বাচনে তিনি   বাংলাদেশ জাতীয়তাবাদী দলের প্রার্থী হিসেবে তৎকালীন জামালপুর-৫ আসন থেকে সংসদ সদস্য নির্বাচিত হন।

১৯৫৯ সালে ঢাকা বিশ্বদ্যিালয় হতে আইনে এল এল বি পাশ করে জীবন ও জীবিকার প্রয়োজনে ১৯৬২ সালে আইন পেশায় নিজেকে নিয়োজিত করেন।সেসময়ে লোকমুখে প্রচারিত ছিলো ‘যার কোনো নেই গতি, সে করে ওকালতি’! মিথ্যার বেসাতি ছাড়া আইন পেশায় উন্নতি করা সম্ভব নয় জেনেও সাধারণ ও দুস্থ মানুষের আইনি সহায়তা প্রদানে কখনো কোনো মিথ্যে মামলা গ্রহণ করেন নি।তাঁর ক্ষুরধার যুক্তি ও আইনি তর্কের কাছে সেসময়ের অনেক বাঘা বাঘা উকিল হেরে গিয়ে অভিনন্দন জানাতেন। 
একটি ঘটনা না বললেই নয়।সালটি সম্ভবত ১৯৭৮।কোর্টে একটি খুনের মামলার জামিন শুনানী হবে। বাদী পক্ষের উকিল ছিলেন সৈয়দ আব্দুস সোবহান এবং বিবাদী পক্ষের উকিল অরবিন্দু নাগ। তাঁর তেজস্বীদীপ্ত আইনি বক্তৃতা ও জেরার কৌশল দেখে আমি স্তম্ভিত হয়ে যাই।শেষ পর্যন্ত আসামীদের জামিন হয় নি। অসাধারণ কন্ঠস্বর ও বাচনভঙ্গীর ধরণ দেখে মনে মনে ভাবতাম এরকম কন্ঠের অধিকারী যদি আমি হতে পারতাম! 

মানবতাবাদ, ধর্মনিরপেক্ষতা ও অসাম্প্রদায়িক চেতনা অন্তরে ধারণ ও লালন করতেন বলেই ১৯৬৪ সালের সাম্প্রদায়িক দাঙ্গায় ছুটে বেড়িয়েছেন শহর থেকে গ্রামে।প্রচার করেছেন অসাম্প্রদায়িকতা ও মানবতার অমৃতবাণী। সহযোগিতার হাত প্রসারিত করেছেন আক্রান্ত সহায় সম্বলহীন মানুষের উদ্দেশ্যে।১৯৭১ সালের ৭ই মার্চ সর্বকালের সর্বশ্রেষ্ঠ বাঙালি, বাঙালির ইতিহাসের মহানায়ক বঙ্গবন্ধু শেখ মুজিবুর রহমান ঢাকার রেসকোর্স ময়দানে (বর্তমান সোহ্রাওয়ার্দী উদ্যান) লাখো জনতার সমাবেশে তাঁর জাতির উদ্দেশে এক ঐতিহাসিক ভাষণ দেন।স্বাধীনতার মুলমন্ত্র ‘এবারের সংগ্রাম মুক্তির সংগ্রাম, এবারের সংগ্রাম স্বাধীনতার সংগ্রাম’ অন্তরে ধারণ করে তিনি বেরিয়ে পড়েন প্রত্যন্ত গ্রাম বাংলার পথের বাঁকে বাঁকে ।১৯৭১ সালের ২৫ শে মার্চ কালো রাত্রির পর মহান মুক্তিযুদ্ধে অংশ গ্রহণের জন্য তাঁর রাজনৈতিক জীবনের পথ প্রদর্শক বিপ্লবী জননেতা রবি নিয়োগীর সাথে চলে যান ভারতে।মুক্তিযুদ্ধের সংগঠক হিসেবে ভারতের মেঘালয় ও পশ্চিম বঙ্গের বিভিন্ন স্থানে মুক্তিযুদ্ধের স্বপক্ষে জনমত গড়ে তোলতে বিভিন্ন জনসভায় বক্তব্য রাখেন এবং মুক্তিযুদ্ধ পরিচালনায় তহবিল গঠনে জোরালো ভূমিকা পালন করেন। এ সময় মুক্তিযোদ্ধাদের ক্যাম্পে খাবার, ঔষধ ও রসদ সরবরাহে গুরুত্বপূর্ণ ভূমিকা রাখেন।বিভিন্ন ট্রেনিং ক্যাম্পে গিয়ে মুক্তিযোদ্ধাদের সামনে যুদ্ধজয়ের প্রেরণাদায়ক বক্তব্য দিতেন।মহান মুক্তিযুদ্ধে সৈয়দ আব্দুস সোবহানের অসামান্য অবদানের কথা জামালপুরবাসী কখনো ভুলবে না।১৯৭৪ সালের ভয়াবহ দুর্ভিক্ষে অসহায় নিরন্ন মানুষের মুখে এক টুকরো রুটি তুলে দেওয়ার জন্য নিজহাতে লঙ্গরখানা পরিচালনা করেছেন এবং ত্রাণকাজে অংশ নিয়েছেন। দুর্ভিক্ষ পরবর্তী সময়ে কৃষি পুনর্বাসনে কৃষকদের মাঝে বীজতলা গড়ে তোলার কাজে সক্রিয় ভুমিকা পালন করেন। কাল-মহাকালের অবিরাম যাত্রায় শুভ-অশুভের দ্বন্দ্ব-সংঘাত চিরন্তন! তিনি সত্য সুন্দর অন্তরে ধারণ করে তার জয়বাণী ছড়িয়ে দিয়েছেন মানুষের মাঝে! আর অশুভ অপশক্তির বিরুদ্ধে লড়াই করেছেন আমৃত্যু!১৯৭৯ সালে তিনি জামালপুর ৫ ( সদর) আসনে মহান জাতীয় সংসদের বিএনপির সংসদ সদস্য নির্বাচিত হয়ে দেশ ও জনগণের কল্যাণে নিজেকে মনোনিবেশ করেন।

তথ্যসূত্র ও কৃতজ্ঞতায় : ‘ধ্রুবতারা’, ভাষাসৈনিক মতি মিয়া ফাউন্ডেশন জামালপুর, গোল্ডেন বন্ধু এ কে এম আশরাফুজ্জামান স্বাধীন, শ্রদ্ধেয় খালেদ খসরু।

তথ্যসূত্র 

জন্মের বছর অনুপস্থিত
মৃত্যুর সাল অনুপস্থিত
জামালপুর জেলার রাজনীতিবিদ
জামালপুর জেলার আইনজীবী
বাংলাদেশের স্বাধীনতা যুদ্ধে জড়িত ব্যক্তি
বাংলাদেশ আওয়ামী লীগের রাজনীতিবিদ
দ্বিতীয় জাতীয় সংসদ সদস্য
বাংলাদেশ জাতীয়তাবাদী দলের রাজনীতিবিদ
জীবিত ব্যক্তি